Tchagra senegalus

Tchagra senegalus  ye una especie d'ave paseriforme de la familia Malaconotidae que se distribúi pola península arábiga y la mayor parte d'África n'árees de carba, montes esvalixaos y cultivos. 

N'España, ta presente na ciudá autónoma de Ceuta 

 Identificación 
Inconfundible, la chagra del Senegal mide 19-22 cm de llargor, cola llarga, cuerpu abuxáu salvu les ales acolorataes y la cabeza negra con una ancha llista supraciliar blanca. 

 Comportamientu 
Ponen dos o tres güevos intensamente motudos nun nial en copa nun arbustu. Dambos miembros de la pareya guaren, pero sobremanera la fema, mientres 12-15 díes. Los pollos vuelen tres dos selmanes nel nial. 

Cacen inseutos y pequeños vertebraos dende una percha nun arbustu o árbol.

 Referencies 

 Barlow, Wacher and Disley, Birds of The Gambia, ISBN 1-873403-32-1
 Sinclair, Hockey and Tarboton, SASOL Birds of Southern Africa, ISBN 1-86872-721-1
 Tony Harris and Kim Franklin, Shrikes & Bush Shrikes (Christopher Helm, 2000) ISBN 0-691-07036-9

 Enllaces esternos 

 Black-crowned Tchagra videos, photos & sounds n'Internet Bird Collection
 BirdLife Species Factsheet

Categoría:Aves d'África
senegalus
Categoría:Animales descritos en 1766
Categoría:Especies descrites por Linnaeus